儲巏

儲巏（），字靜夫，號柴墟，直隸揚州府泰州人，明朝政治人物。

生平
九歲能寫文章。成化十九年（1483年）癸卯科應天鄉試第一名舉人（解元），二十年（1484年）中式甲辰科會試第一名，二甲第一名進士（傳臚）。授南京吏部考功司主事，升员外郎，弘治七年（1494年）升北京吏部考功司郎中，十年升太僕寺少卿，次年丁母亲董淑人艰，归乡守制。十四年起復，仍除舊職。十八年進太僕寺卿，嘗疏馬政及邊防等事。

正德二年（1507年）任都察院右僉都御史、總督南京糧儲，三年升戶部右侍郎，四年遷左侍郎，督京储。五年（1510年）春稱病奏請乞休獲准，給驛回籍。冬十月仍起为左侍郎，因病推辞不就。七年（1512年）春正月起為南京戶部左侍郎，八年正月改南京吏部左侍郎，七月卒，年五十七，嘉靖二年（1523年）追諡文懿《明武宗毅皇帝實錄·卷之一百二》：正德八年秋七月丁丑 南京吏部左侍郎儲巏卒。巏，字靜夫，揚之泰州人。少以文鳴。成化癸卯應天鄉試、甲辰禮部會試俱第一，授南京吏部考功主事，升郎中，後改吏部考功郎中。評薦賢否，務協公論，升太僕寺少卿，尋進為卿。嘗疏馬政及邊防等事。正德丁卯，改都察院右僉都御史總督南京糧儲，升戶部右侍郎。庚午，奏乞休，許乘傳歸。冬詔復官，辭不就。壬申春，起為南京戶部左侍郎，明年改南京吏部左侍郎，數月而卒。巏體貌若不勝衣，性嗜學，因成目生□月。然平居披閱不倦，好吟詠，嘗日課一，詩多麗句。嘉靖癸未，賜諡曰文懿。論者謂其清修博雅蓋無愧-{云}-。清·张廷玉等，《明史·卷286》：儲巏，字靜夫，泰州人。九歲能屬文。母疾，刲股療之，卒不起。家貧，力營墓域。旦哭冢，夜讀書不輟。成化十九年鄉試，明年會試，皆第一。授南京考功主事。孝宗嗣位，疏薦前直諫貶謫者，主事張吉、王純，中書舍人丁璣，進士李文祥，吉等皆錄用。久之，進郎中。吏部尚書耿裕知其賢，調北部，考注臧否，一齣至公。嘗核實一官，裕欲改其評，巏正色曰：「公所執，何異王介甫！」群僚咸在側，裕大慚，徐曰：「郎中言是，然非我莫能容也。」擢太僕少卿，請命史官記注言動，如古左右史，時不能用。進本寺卿。武宗立，塞上有警，條御邊五事，又陳馬政病民者四事，多議行。正德二年改右僉都御史，總督南京糧儲。召為戶部右侍郎，督倉場，所至宿弊盡釐。劉瑾用事，數陵侮大臣，獨敬巏，稱為先生。巏憤其所為，五年春，引疾求去。詔許乘傳，有司俟疾痊以聞。其秋，瑾敗，以故官召，辭不赴。後起南京戶部左侍郎，就改吏部，卒官。。

著作
著有《柴墟文集》、奏議一卷、《駉野集》一卷。

参考文献

 延伸阅读 

Category:成化十九年癸卯科應天鄉試舉人
Q
Category:泰州人
Category:明朝應天鄉試解元
Category:明朝會元
Category:明朝傳臚
Category:南京吏部主事
Category:南京吏部郎中
Category:明朝吏部考功司郎中
Category:明朝太僕寺少卿
Category:明朝太僕寺卿
Category:明朝右僉都御史
Category:明朝戶部右侍郎
Category:南京戶部侍郎
Category:南京吏部侍郎
Category:明朝詩人
Category:諡文懿